Document ID: /roh_data/filtered/fineweb-2-filterrobots_roh.jsonl.gz/65549

A sia dieta annuala ha la congregaziun dals Benedictins elegì Vigeli Monn sco nov preses e successur da Christian Meyer. L'avat da la claustra dad Engelberg è stà sis onns en uffizi. Il preses represchenta la congregaziun vers anora. Tenor ils statuts da la congregaziun è il preses plinavant responsabel per il bainstar da l'entira congregaziun. El sa participescha a la sinoda annuala dals presidis ch'ha lieu en claustras sin l'entir mund.
Sco nov vicepreses e successur da l'avat da Mariastein Peter von Sury è vegnì elegì il priurconventual, il pader Gregor Brazerol da Fischingen.